Aserbajdsjan i Tyrkvisjonens sangkonkurranse

Aserbajdsjan i Tyrkvisjonens sangkonkurranse er en oversikt over Aserbajdsjans deltakelser og resultater i Tyrkvisjonens sangkonkurranse. Landet har deltatt i alle konkurransene som har blitt arrangert siden 2013. Aserbajdsjans representant i 2013 ble den første vinneren av Tyrkvisjonens sangkonkurranse.

Bakgrunn 
Aserbajdsjan er blant deltakerlandene og -regionene som har deltatt alle årene Tyrkvisjonens sangkonkurranse har vært arrangert. Landet har hittil også deltatt i finalen hvert år. I 2013 ble Fərid Həsənov historiens første vinner av konkurransen med sitt bidrag «Yaşa».

Azad Azərbaycan TV (ATV) har samarbeidet med TMB TV i konkurransesammenheng siden 2013. TV-kanalen kringkaster konkurransen i landet, og står bak valget av landets representant. Det første året ble det arrangert en egen finale. Fra 2014 til 2016 ble landets deltakere valgt gjennom ATVs program Azərbaycanın səsi og i 2020 ble deltakeren valgt internt.

Historie

Türkvizyon 2013 
I 2013 arrangerte ATV kvalifiseringsrunder og en finale nasjonal finale i Baku hvor ti deltakere konkurrerte om å delta i Tyrkvisjonens sangkonkurranse. Fərid Həsənov vant finalen med balladen «Sənsiz», og senere samme år representerte han Aserbajdsjan i Eskişehir med poplåten «Yaşa». Həsənov ble den første vinneren av Tyrkvisjonens sangkonkurranse.

Azərbaycanın səsi 
Fra 2014 til 2016 fikk vinneren av Azərbaycanın səsi valgt til å representere Aserbajdsjan i Tyrkvisjonens sangkonkurranse. Konseptet har samme format som The Voice, hvor deltakere elimineres i hvert program gjennom flere måneder frem til fire eller seks deltakere til slutt konkurrerte i en finale. Vinneren fikk senere tildelt en melodi som ble fremført i Tyrkvisjonens sangkonkurranse. Elvin Ordubadlı og Mehman Tağıyev representerte landet i henholdsvis 2014 og 2015, begge med plasseringer blant de ti beste i finalen. Vinneren av Azərbaycanın səsi i 2016, Sevinc Bəyaz, ble offentliggjort som landets deltaker, men hun deltok ikke som følge av at Tyrkvisjonens sangkonkurranse ble avlyst.

2017–2020 
Etter at Tyrkvisjonens sangkonkurranse ble avlyst i  og , kom det tidlig i 2018 indikasjoner på at konkurransen skulle arrangeres. Den 3. mai samme år ble det offentliggjort at Aydan İlxaszadə skulle representere landet. 
İlxaszadə ble vinner av den nasjonale utvelgingen til Bala Türkvizyon i 2016, men som følge av at også den konkurransen ble avlyst deltok hun ikke. Tyrkvisjonens sangkonkurranse ble deretter også avlyst i 2018 og 2019, og først da konkurransen igjen ble arrangert i 2020 fikk İlxaszadə delta. İlxaszadə er den første deltakeren i Tyrkvisjonens sangkonkurranse som tidligere har deltatt i en av de nasjonale utvelgningene til Bala Türkvizyon.

Deltakere, bidrag og resultater 
Tabellforklaring

Kringkastere og jurymedlemmer

Se også 
 Aserbajdsjan i Eurovision Song Contest
 Aserbajdsjan i Junior Eurovision Song Contest

Referanser

Eksterne lenker 
 ATV
 Aserbajdsjan på turkvizyon.tv

Land og regioner i Tyrkvisjonens sangkonkurranse
Tyrkvisjonens sangkonkurranse